太古地產

太古地產有限公司係香港活躍嘅地產發展商，發展過好多個大型項目，包括太古城、太古廣場同埋太古坊等等。

史
太古地產喺1972年喺香港成立，1977年6月太古地產第一次喺香港招股上市。1984年1月16號至7月5號做過恆生指數成份股。英資太古集團透過協議計劃，喺1984年7月收購太古地產剩返嘅權益，令太古地產成為太古公司嘅全資附屬公司。

2010年4月，太古集團宣布分拆太古地產上市，喺搞掂全球公開發售之後，太古所摞住太古地產嘅權益會由百分百降到約莫百分之89.93，而喺行使超配權之後，太古所持太古地產股東權益會再降到82.75%，重可以額外集資約莫16.1億至17.8億緡。但係到5月，太古宣佈擱置太古地產上市。

2011年9月，太古再考慮將太古地產透過介紹形式分拆上市。介紹形式上市會透過公司分派17%太古地產股份達成，其中10%股份派畀太古嘅公眾股東，其餘股份就派畀控股股東。

太古昌發展 
1972年，一間叫「健誠建業」嘅地產公司上市，到1973年，大昌集團同太古公司合資收購咗呢間公司，打算夾份發展地產，改咗名叫「太古昌發展」，期間太古昌就發展咗太古城嘅第一期項目，後來到1976年6月，太古公司以換股嘅方式收購太古昌，當時太古公司以旗下上市冇耐嘅太古地產七股換十股嘅太古昌，完成收購之後，太古昌成為咗太地嘅附屬公司。

主要發展項目

住宅 

太古城
 惠安苑
 蔚然
 珒然
 瀚然
 殷然
 港運城
 港濤軒

商業 

太古廣場
 太古坊

拎

太古地產有限公司   

太古集團
類:香港上市地產公司
前恒生指數成份股